En dansker og to lokale ansatte er ifølge mediet Business.dk centrale i den svindelsag, der ser ud til at koste den nordjyske oliegigant OW Bunker i omegnen af 750 millioner kroner. Ifølge mediet er det en kilde tæt på sleskabet, der kommer med oplysningerne. Business.dk kender navnet på den ansatte, men det er endnu uvist om personen er anholdt i Singapore. Svindelsagen kom frem kort før midnat onsdag og blev leveret sammen en meddelelse om en kæmpe nedskrivning på selskabets resultat. De to sager kombineret betyder at selskabets egenkapital er forsvundet og torsdag morgen har selskabet meddelt at man søger rekonstruktion af to datterselskaber. Samtidig er al handel med selskabets aktier blevet suspenderet.

Opsummering:
Ifølge Business.dk er det en dansker og to lokale, der står bag den svindel, der er medvirkende til at selskabet nu risikerer at gå konkurs.